

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL KOMPENSUOJAMOJO VAISTINIO PREPARATO *TERIFLUNOMIDUM* SKYRIMO SĄLYGŲ**

2016 m. vasario 17 d. Nr. V-272

Vilnius

Siekdama užtikrinti tinkamą kompensuojamųjų vaistinių preparatų skyrimą ir efektyvų Privalomojo sveikatos draudimo fondo biudžeto lėšų naudojimą,

n u s t a t a u, kad iki bus patvirtinti Išsėtinės sklerozės gydymo ligą modifikuojančiais vaistais, kompensuojamais iš Privalomojo sveikatos draudimo fondo biudžeto, skyrimo tvarkos aprašo, patvirtinto Lietuvos Respublikos sveikatos apsaugos ministro 2008 m. rugpjūčio 1 d. įsakymu Nr. V-729 „Dėl Išsėtinės sklerozės gydymo ligą modifikuojančiais vaistais, kompensuojamais iš Privalomojo sveikatos draudimo fondo biudžeto, skyrimo tvarkos aprašo patvirtinimo“, pakeitimai, vaistinis preparatas *Teriflunomidum,* 100 mg geriami kieti (*Aubagio* 14 mg plėvele dengtos tabletės N28 (*Sanofi–Aventis Groupe*, Prancūzija),skirtas išsėtinei sklerozei (TLK-10-AM kodas G35) gydyti, kuris Lietuvos Respublikos sveikatos apsaugos ministro 2016 m. sausio 27 d. įsakymu Nr. V-102 „Dėl Lietuvos Respublikos sveikatos apsaugos ministro 2015 m. balandžio 2 d. įsakymo Nr. V-452 „Dėl 2015 m. kompensuojamųjų vaistinių preparatų kainyno patvirtinimo“ pakeitimo“ įrašytas į 2015 m. kompensuojamųjų vaistinių preparatų kainyną, turi būti skiriamas pagal registruotas vaistinio preparato indikacijas.

Sveikatos apsaugos ministrė Rimantė Šalaševičiūtė